b'\n_START_ARTICLE_\nTour de France 1928\n_START_SECTION_\nSpremembe od leta 1927\n_START_PARAGRAPH_\nNa Touru 1927 je bil vpeljan mo\xc5\xa1tveni kronometer, kjer so ekipe startale lo\xc4\x8deno s 15-minutnim zamikom. Navkljub neuspe\xc5\xa1ni uverturi se je ta formula ponovila na Touru 1928 s tem, da so ekipe imele med seboj 10-minutni razmak._NEWLINE_Na Touru so lahko poleg 8 profesionalnih ekip in amaterskih kolesarjev, ki so sodelovali \xc5\xbee na prej\xc5\xa1njih dirkah, tekmovale tudi regionalne ekipe s po petimi kolesarji, takih je bilo 9._NEWLINE_V preteklih letih so dirke pogosto odlo\xc4\x8dile gorske etape, zlasti v Pirenejih. Da bi zmanj\xc5\xa1ali pomen takih etap, so organizatorji tekmovanja spremenili traso prve gorske etape, ki je bila na sporedu vse od leta 1913, pri \xc4\x8demer so izpustili dva gorska cilja: Aspin in Peyresourde.'